Tatsuko Hoshino

Yn yr enw Japaneaidd hwn, Hoshino yw'r enw teuluol.

Bardd o Japan oedd Tatsuko Hoshino (星野 立子 Hoshino Tatsuko; 15 Tachwedd 1903 - 3 Mawrth 1984Japanese Biographical Index, tud. 217. Walter de Gruyter, 2004. En Google Books. Adalwyd 2017.Donegan, Patricia (en inglés). Haiku Mind: 108 Poems to Cultivate Awareness and Open Your Heart, tud. 182. Shambhala Publications, 2010. Google Books. 2017.) sy'n cael ei hystyried yn nodigedig am ei gwaith fel bardd Haiku (neu 'haicŵ'), yn y cyfnod Shōwa (1926–1989).

Fe'i ganed yn Kōjimachi, Tokyo, bu farw yn Kamakura, Kanagawa o ganser colorectaidd ac fe'i chladdwyd yn Jufuku-ji, Kamakura.

Wedi gadael yr ysgol mynychodd Brifysgol Cristnogol y Merched, Tokyo. 

Magwraeth

Roedd yn ferch i'r bardd a'r nofelydd Takahama Kyoshi. Mynychodd yr ysgol baratoadol ar gyfer Prifysgol Gristnogol Menywod Tokyo. Ar ôl priodi ŵyr Hoshino Tenchi, cafodd ei hannog gan ei thad i ddechrau ysgrifennu haicŵs ac yn fuan dangosodd dalent arbennig at y cyfrwng.

Y llenor

Yn 1930 sefydlodd Hoshino gylchgrawn haiku o'r enw Tamamo ar gyfer menywod yn unig. Ddwy flynedd yn ddiweddarach, ymunodd â chylch llenyddol Hototogisu a rhannodd safle'r bardd haiku benywaidd gyda Nakamura Teijo. Ymunodd Hashimoto Takako a Mitsuhashi Takajo â'r ddau yn ddiweddarach.

Ym 1937, cyhoeddodd Hoshino ei blodeugerdd haiku gyntaf, a ddilynwyd gan gyfrolau eraill gan gynnwys Kamakura, Sasame a Jitsui. Parhaodd ei harddull yn ffyddlon i'r hyn a ddysgodd gan ei thad, a hynny ar ffurfiau traddodiadol, gan ddefnyddio symbolaeth naturiol. Roedd yn hoff iawn o natur ac roedd ganddi gyffyrddiad meddal, benywaidd o ymdrin â bywyd bob dydd.

Ar ôl marwolaeth ei thad, daeth Hoshino yn ddewisydd (golygydd) haiku ar gyfer y papur newydd Asahi Shimbun, a chyfrannodd at golofnau haiku mewn amrywiol bapurau newydd a chylchgronau. Yn ogystal â haiku, cyhoeddodd hefyd ysgrifau ar deithio, gan gynnwys Tamamo haiwa ("Straeon y Grwp Tamamo") a Yamato Seki-Butsu ("Buddhas Carreg Yamato").

Symudodd Hoshino i fyw yn Kamakura, Kanagawa ym 1911 ac yna cyfnod byr yn Tokyo, ond dychwelodd i Kamakura yn 1931, gan gredu ei fod yn lle delfrydol i fagu ei phlant.

Bu farw ym 1984 yn 80 oed. Mae ei bedd yn nheml Jufuku-ji, yn Kamakura.

 Cyhoeddiadau 
 Zoku Tatsuko kushū: dai ni. Seishidō, Tokio 1947
 Sasame, 1950
 Jissei: kushū. Tamamosha, Tokio 1957
 Yamato no sekibutsu. Tankōshinsha, Kyoto 1965
 Kushū shunrai. Tōkyō Bijutsu, Tokio 1969

Anrhydeddau

Cadw lle i'r bot
Cyfeiriadau

Categori:Genedigaethau 1903
Categori:Llenorion o Japan
Categori:Marwolaethau 1984
Categori:Merched yr 20fed ganrif
Categori:Pobl o Tokyo